খ্রিস্টীয় ৩য় শতকে জার্মান জাতিগুলি রোমান গল অঞ্চলে আক্রমণ করা শুরু করে। ৪৮১-৫১১ খ্রিষ্টাব্দের সময় জার্মানীয় ফ্রাংক জাতির রাজা ক্লোভিস সর্বশেষ রোমান কর্মকর্তা সিয়াগ্রিউসকে পরাজিত করে সমগ্র গল অঞ্চলটি বিজয় করেন এবং পুরো গলের ভৌগোলিক সীমানা জুড়ে একতা প্রতিষ্ঠা করেন। ক্লোভিসকে ফ্রান্সের প্রথম রাজা বলা হয়। তিনি যে রাজবংশের প্রতিষ্ঠা করেন, তার নাম ছিল মেরোভিঙ্গীয় রাজবংশ (ক্লোভিসের পিতামহের নামে)। ইতিহাসের এই পর্যায়ে গলের অবসান ঘটে এবং এটি বৃহত্তর ফ্রাংকীয় সাম্রাজ্যের পশ্চিম অংশে পরিণত হয়। ৮ম শতকে মেরোভিঙ্গীয় রাজবংশের পতন ঘটে।

রোমান অভিযানের পূর্বে গল
রোমান প্রদেশ প্রোভিঙ্কিয়ার প্রতিষ্ঠা
ইতিহাস
জার্মান জাতিদের আক্রমণ এবং রোমান গলের পতন